**Juraj Kucka** (s. 26. helmikuuta 1987 Bojnice) on slovakialainen jalkapalloilija, joka edustaa kotimaassaan Slovan Bratislavaa. Hän on pelannut myös Tšekissä, Italiassa, Turkissa ja Englannissa. Oikeajalkaisen Kuckan pelipaikka on keskikenttä, pääosin vasen laita. Hän pelaa myös Slovakian jalkapallomaajoukkueessa.

Seurajoukkueura
---------------

Kucka aloitti uransa kotimaansa Podbrezovássa vuonna 2005. Vuonna 2007 hän siirtyi Ružomberokiin, jossa hän pelasi vain kauden, ennen kuin siirtyi Tšekin suurseuraan Sparta Prahaan, jossa hän voitti kaudella 2009-2010 Gambrinus ligan mestaruuden ja samalla kaudella supercupin. 

Tammikuussa 2011 Kucka siirtyi Prahasta Italian Serie A:n Genoa CFC:hen. Debyytti tapahtui Italian cupin ottelussa Inter Milania vastaan vielä samassa kuussa ja ensimmäinen maali syntyi SS Lazioa vastaan syyskuussa 2011. Elokuussa 2011 Inter Milan osti puolet Kuckan pelaajaoikeuksista, mutta Kucka ei pelannut otteluakaan milanolaisjoukkueessa. Yhteensä hän pelasi Genoassa 122 ottelua onnistuen maalinteossa yhdeksän kertaa. 

Elokuussa 2015 Kucka siirtyi toiseen milanolaisseuraan, AC Milaniin. Hän debytoi seuran paidassa Serie A:ssa samassa kuussa vanhaa seuraansa vastaan. Avausmaali syntyi tammikuussa 2016 AS Roman verkkoon.

Heinäkuussa 2017 Kucka siirtyi turkkilaisseura Trabzonsporiin ja tammikuussa 2019 italialaisseura Parmaan. Kauden 2021–2022 hän pelasi lainalla Englannin Valioliigassa Watfordin joukkueessa.

Maajoukkueura
-------------

Nuorten maajoukkueissakin pelannut Kucka debytoi Slovakian miesten maajoukkueessa Liechtensteinia vastaan marraskuussa 2008. Hän oli mukana vuoden 2010 MM-kilpailuissa vaikkei pelannut yhtään karsintaottelua Vladimír Weissin valmentamassa ryhmässä. Itse MM-turnauksessa Kucka pelasi kolmessa ottelussa. EM-kilpailuissa 2016 hän pelasi täydet minuutit Slovakian kaikissa neljässä ottelussa

Kucka teki ensimmäisen maajoukkuemaalinsa elokuussa 2011 ystävyysottelussa Itävaltaa vastaan. Hän teki Espanjaa vastaan maalin lokakuussa 2014 pelatussa EM-karsintaottelussa Slovakian voittaessa hallitsevan Euroopan-mestarin 2–1. Runsas kuukausi myöhemmin hän teki maalin EM-karsintaottelussa Makedoniaa vastaan. Vuoden 2018 MM-kilpailujen karsinnoissa hän teki maalin Liettuaa vastaan sekä vuoden 2020 EM-kilpailujen karsinnoissa Azerbaidžania ja Walesia vastaan. Slovakian paikka vuodelle 2021 siirrettyihin EM-kilpailuihin varmistui jatkokarsinnassa, jonka loppuottelussa Pohjois-Irlantia vastaan Kucka teki joukkueensa ensimmäisen maalin ja syötti jatkoajalla voittomaalin. Hän on pelannut kaikkiaan 92 maaottelua ja tehnyt niissä kymmenen maalia.

### Maalit Slovakian maajoukkueessa

*Slovakian maalit mainittu ensin.*

| # | Päivämäärä | Pelipaikka | Vastustaja | Lopputulos | Kilpailu |
| --- | --- | --- | --- | --- | --- |
| 1 | 10.8.2011 | Klagenfurt, Itävalta |  Itävalta | 2–1 | Ystävyysottelu |
| 2 | 15.11.2013 | Wrocław, Puola |  Puola | 2–0 | Ystävyysottelu |
| 3 | 9.10.2014 | Žilina, Slovakia |  Espanja | 2–1 | EM-kilpailujen 2016 karsinnat |
| 4 | 15.11.2014 | Skopje, Makedonia |  Makedonia | 2–0 | EM-kilpailujen 2016 karsinnat |
| 5 | 29.5.2016 | Augsburg, Saksa |  Saksa | 3–1 | Ystävyysottelu |
| 6 | 11.11.2016 | Trnava, Slovakia |  Liettua | 4–0 | MM-kilpailujen 2018 karsinnat |
| 7 | 16.11.2018 | Trnava, Slovakia |  Irlannin tasavalta | 4–1 | Kansojen liiga 2018–2019 |
| 8 | 11.6.2019 | Baku, Azerbaidžan |  Azerbaidžan | 5–1 | EM-kilpailujen 2020 karsinnat |
| 9 | 10.10.2019 | Trnava, Slovakia | Wales Wales | 1–1 | EM-kilpailujen 2020 karsinnat |
| 10 | 12.11.2020 | Belfast, Pohjois-Irlanti |  Pohjois-Irlanti | 1–1 | EM-kilpailujen 2020 karsinnat |

Saavutukset
-----------

**Seurajoukkuetasolla**

* Gambrinus liga: 2009–2010
* Tšekin supercup: 2010
* Italian supercup: 2016

Lähteet
-------

* Juraj Kucka Transfermarkt-sivustolla (englanniksi)
* 

### Viitteet

1. 1 2
2. ↑  Transfermarkt

  

Slovakian joukkue – Jalkapallon MM-kilpailut 2010
1 Mucha |
2 Petráš |
3 Škrtel |
4 Čech |
5 Zabavník |
6 Štrba |
7 Weiss |
8 Kozák |
9 Šesták |
10 Sapara |
11 Vittek |
12 Perniš |
13 Hološko |
14 Jakubko |
15 Stoch |
16 Ďurica |
17 Hamšík |
18 Jendrišek |
19 Kucka |
20 Kopúnek |
21 Saláta |
22 Kuciak |
23 Pekarík |
Valmentaja Weiss

Slovakian joukkue – Jalkapallon EM-kilpailut 2016
1 Mucha |
2 Pekarík |
3 Škrtel |
4 Ďurica |
5 Gyömbér |
6 Greguš |
7 Weiss |
8 Duda |
9 Šesták |
10 Stoch |
11 Nemec |
12 Novota |
13 Hrošovský |
14 Škriniar |
15 Hubočan |
16 Saláta |
17 Hamšík |
18 Švento |
19 Kucka |
20 Mak |
21 Ďuriš |
22 Pečovský |
23 Kozáčik |
Valmentaja Kozák

Slovakian joukkue – Jalkapallon EM-kilpailut 2020
1 Dúbravka |
2 Pekarík |
3 Vavro |
4 Valjent |
5 Šatka |
6 Greguš |
7 Weiss |
8 Duda |
9 Boženík |
10 Suslov |
11 Bénes |
12 Kuciak |
13 Hrošovský |
14 Škriniar |
15 Hubočan |
16 Hancko |
17 Hamšík |
18 Haraslín |
19 Kucka |
20 Mak |
21 Ďuriš |
22 Lobotka |
23 Rodák |
24 Koscelník |
25 Hromada |
26 Schranz |
Valmentaja Tarkovič